
(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 346 
Προσαρμογή της Ελληνικής νομοθεσίας προς τις διατά¬ 
ξεις των οδηγιών 96/26 ΕΚ και 98/76 ΕΚτου Συμβουλί¬ 
ου, «Περίπροσβάσεως στο επάγγελμα του οδικού με¬ 
ταφορέα εμπορευμάτων και επιβατών και αμοιβαίας 
αναγνωρίσεως των διπλωμάτων, πιστοποιητικών και 
άλλων τίτλων που διευκολύνουν την πραγμάτωση του 
δικαιώματος εγκαταστάσεως των μεταφορέων αυτών 
στον τομέα των εσωτερικών και διεθνών μεταφορών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4του Ν. 1338/1983 «εφαρ¬ 
μογή του Κοινοτικού δικαίου» (Α' 34) όπως αυτό αντικατα- 
στάθηκε με την παράγραφο 4 του άρθρου 6 του Ν. 
1440/1984 «Συμμετοχή της Ελλάδος στο κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο Κεφάλαιο της Ευρωπαϊκής Κοι¬ 
νότητας Άνθρακα και Χάλυβα και του Οργανισμού Εφο¬ 
διασμού ΕΥΡΑΤΟΜ» (Α' 70) και τροποποιήθηκε με το άρ¬ 
θρο 22 του Ν. 2789/2000 (ΦΕΚ 21 Α') καθώς και του 
άρθρου 65 του Ν. 1892/1990 «Γιατον εκσυγχρονισμό και 
την ανάπτυξη και άλλες διατάξεις» (Α' 101). 

2. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» (Α' 137), το οποίο προσετέθη με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων και άλλες διατάξεις» (Α' 154) και αντικατα- 
στάθηκε από το άρθρο 1, παρ. 2α του Ν. 2469/1997 (Α'38). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

4. Την αριθ. 352/2001 γνωμοδότηση του Συμβουλίου 
της Επικράτειας , με πρόταση των Υπουργών Εθνικής Οι¬ 
κονομίας, Ανάπτυξης και Μεταφορών και Επικοινωνιών, 
αποφασίζουμε: 

Άρθρο 1 

Σκοπός του διατάγματος 

Σκοπός του παρόντος διατάγματος είναι η προσαρμογή 
της Ελληνικής νομοθεσίας προς τις διατάξεις των οδη¬ 


γιών 96/26 ΕΚτου Συμβουλίου της 29ης Απριλίου 1996 και 
της 98/76 ΕΚτου Συμβουλίου της 1ης Οκτωβρίου 1998 
«Περί προσβάσεως στο επάγγελμα του οδικού μεταφο¬ 
ρέα εμπορευμάτων και επιβατών και αμοιβαίας αναγνω- 
ρίσεως των διπλωμάτων, πιστοποιητικών και άλλων τίτ¬ 
λων που διευκολύνουν την πραγμάτωση του δικαιώματος 
εγκαταστάσεως των μεταφορέων αυτών στον τομέα των 
εσωτερικών και διεθνών μεταφορών. 

ΜΕΡΟΣ ΠΡΩΤΟ 
ΠΡΟΣΒΑΣΗ ΣΤΟ ΕΠΑΓΓΕΛΜΑ 
ΤΟΥ ΟΔΙΚΟΥ ΜΕΤΑΦΟΡΕΑ 

Άρθρο 2 
Ορισμοί 

Για την εφαρμογή των διατάξεων του παρόντος νοού¬ 
νται: 

α. «επάγγελμα οδικού μεταφορέα εμπορευμάτων», η 
δραστηριότητα κάθε επιχείρησης η οποία εκτελεί μετα¬ 
φορά εμπορευμάτων για λογαριασμό τρίτων είτε με όχη¬ 
μα με κινητήρα είτε με συνδυασμό οχημάτων. 

β. «επάγγελμα οδικού μεταφορέα επιβατών»: η δρα¬ 
στηριότητα κάθε επιχείρησης που εκτελεί επιβατικές με¬ 
ταφορές για το κοινό ή για ορισμένες κατηγορίες επιβα¬ 
τών, με οχήματα τα οποία ως εκ της κατασκευής και του 
εξοπλισμού τους μπορούν να μεταφέρουν περισσότερα 
από εννέα άτομα - περιλαμβανομένου καιτου οδηγού - και 
τα οποία προορίζονται για τον σκοπό αυτόν, έναντι κομί¬ 
στρου καταβαλλομένου από τον επιβάτη ή το διοργανωτή 
της μεταφοράς. 

γ. «επιχείρηση»: κάθε φυσικό ή νομικό πρόσωπο που 
ασκεί κερδοσκοπική ή μη δραστηριότητα, κάθε οργάνω¬ 
ση ή ένωση προσώπων χωρίς νομική προσωπικότητα που 
ασκεί κερδοσκοπική ή μη δραστηριότητα, καθώς και κά¬ 
θε δημόσιος οργανισμός που έχει ιδία νομική προσωπι¬ 
κότητα ή εξαρτάται από αρχή έχουσα νομική προσωπι¬ 
κότητα. 

δ. «κανονική διαμονή»: ο τόπος στον οποίο ένα άτομο 
διαμένει συνήθως, δηλαδή τουλάχιστον επί 185 ημέρες 
κατ' ημερολογιακό έτος λόγω προσωπικών και επαγγελ¬ 
ματικών δεσμών ή, σε περίπτωση ατόμου χωρίς επαγγελ¬ 
ματικούς δεσμούς λόγω προσωπικών δεσμών, από τους 
οποίους προκύπτει στενή σχέση μεταξύ του προσώπου 
αυτού καιτου τόπου στον οποίο διαμένει. 

Ωστόσο ως κανονική διαμονή ενός ατόμου του οποίου 
οι επαγγελματικοί δεσμοί βρίσκονται σε τόπο διαφορετι¬ 
κό από εκείνο των προσωπικών του δεσμών και το οποίο, 
εξ αιτίας του γεγονότος αυτού, υποχρεούται να διαμένει 
εναλλακτικά σε διαφορετικούς τόπους που βρίσκονται 
σε δύο ή περισσότερα κράτη μέλη, θεωρείται ο τόπος 
στον οποίο βρίσκονται οι προσωπικοί του δεσμοί υπό την 
προϋπόθεση ότι επιστρέφει εκεί τακτικά. Η τελευταία αυ¬ 
τή προϋπόθεση δεν είναι απαραίτητη όταν το άτομο δια¬ 
μένει σε κράτος μέλος για την εκτέλεση αποστολής συ¬ 
γκεκριμένης διάρκειας. Η φοίτηση σε πανεπιστήμιο ή σε 
σχολείο δεν συνεπάγεται μεταφορά της κανονικής δια¬ 
μονής. 

Άρθρο 3 

Προϋποθέσεις Εισόδου Στο Επάγγελμα 
του Οδικού Μεταφορέα 

1. Κάθε επιχείρηση που επιθυμεί να ασκήσει το επάγ¬ 
γελμα του οδικού μεταφορέα επιβατών ή εμπορευμάτων, 
πρέπει να πληροί τις ακόλουθες προϋποθέσεις: 

α) να παρέχει εχέγγυα αξιοπιστίας 
β) να διαθέτει την κατάλληλη οικονομική επιφάνεια 
γ) να πληροί την προϋπόθεση της επαγγελματικής 
επάρκειας 

2. Το φυσικό πρόσωπο που δεν πληροί την προϋπόθεση 
της επαγγελματικής επάρκειας, μπορεί να ασκήσει το 
επάγγελμα του οδικού μεταφορέα εμπορευμάτων ή επι¬ 
βατών, αρκεί να ορίσει ένα άλλο άτομο για να διευθύνει 
μόνιμα και πραγματικά τις δραστηριότητες της επιχείρη¬ 
σής του, το οποίο πρέπει να πληροί τις προϋποθέσεις της 
αξιοπιστίας και επαγγελματικής επάρκειας. 

3. Αν ο αϊτών δεν είναι φυσικό πρόσωπο η προϋπόθεση 
της αξιοπιστίας και της επαγγελματικής επάρκειας πρέ¬ 
πει να πληρούται από το πρόσωπο ή τα πρόσωπα που δι¬ 
ευθύνουν μόνιμα και πραγματικά τις μεταφορικές δρα¬ 
στηριότητες της επιχείρησης. 

4. Η προϋπόθεση της αξιοπιστίας ενός ατόμου, δενπλη- 
ρούται, όταν συντρέχει ένας από τους παρακάτω λόγους: 

α) έχει καταδικαστεί, τελεσίδικα, κατά την προ της υπο¬ 
βολής της αίτησης δεκαετία, για ένα από τα παρακάτω 
ποινικά αδικήματα: 

Λαθρεμπορία, μεταφορά λαθρομεταναστών, παράβα¬ 
ση της νομοθεσίας «περί ναρκωτικών», σωματεμπορία, 
μαστροπεία και εκμετάλλευση πορνών, ανθρωποκτονία 
από πρόθεση, απόπειρα ανθρωποκτονίας από πρόθεση, 
απάτη, κλοπή, πλαστογραφία, χρήση πλαστών εγγρά¬ 
φων, ληστεία, αλητεία, βιασμός, αποπλάνηση ανηλίκων, 
υπεξαίρεση, απαγωγή, σύσταση συμμορίας. 

β) έχει καταδικαστεί, κατ' επανάληψη, για παραβάσεις 
της εμπορικής νομοθεσίας. 

γ) έχει καταδικαστεί, καθ' υποτροπή, για παραβάσεις 
διατάξεων του νόμου για τις εμπορευματικές ή τις επιβα¬ 
τικές μεταφορές ή άλλων διατάξεων που αφορούν τις με¬ 
ταφορές αυτές ή διατάξεων της φορολογικής νομοθε¬ 
σίας, ή του τελωνειακού κώδικα. 

δ) έχει καταδικαστεί, καθ' υποτροπή, για παραβάσεις 
διατάξεων που αφορούν την ασφάλιση των οχημάτων, 
ε) έχει κηρυχθεί σε πτώχευση. 

στ) έχει κηρυχθεί ακατάλληλος για την άσκηση του 
επαγγέλματος του οδικού μεταφορέα. 


ζ) έχει καταδικαστεί, καθ' υποτροπή, για παραβάσεις 
που αφορούν: 

αα) τις μισθολογικές και εργασιακές συνθήκες του 
επαγγέλματος. 

ββ) τις δραστηριότητες οδικής μεταφοράς εμπορευμά¬ 
των ή επιβατών και ιδίως τις διατάξεις σχετικά με: 

- Το χρόνο οδήγησης και ανάπαυσης των οδηγών 

- Τα βάρη και τις διαστάσεις των οχημάτων επαγγελμα¬ 
τική χρήσεως 

-Την οδική ασφάλεια, την ασφάλεια των οχημάτων, την 
προστασία του περιβάλλοντος και την επαγγελματική ευ¬ 
θύνη. 

Το κώλυμα της περιπτώσεως α της παρούσας παρα¬ 
γράφου παύει να υπάρχει αν η εκτέλεση της ποινής που 
επιβλήθηκε ανεστάλη ή αν ο καταδικασθείς απολύθηκε 
υπό όρους ή αν παρήλθε δεκαετία από την έκτιση της επι- 
βληθείσας ποινής ή αν χαρίστηκε η ποινή ή ήρθησαν οι 
κάθε είδους νόμιμες συνέπειες ποινής που έχει επιβληθεί 
και εκτιθεί. 

Το κώλυμα των λοιπών περιπτώσεων της παραγράφου 
αυτής παύει να υπάρχει αν προ της υποβολής της σχετι¬ 
κής αίτησης έχει παρέλθει πενταετία από την καταδίκη. 

5. α) Η κατάλληλη οικονομική επιφάνεια συνίσταται 
στην ύπαρξη των οικονομικών πόρων που είναι αναγκαίοι 
για να εξασφαλίζεται η ορθή έναρξη λειτουργίας και η κα¬ 
λή διαχείριση της επιχείρησης. 

β) Γιατην εκτίμηση της οικονομικής επιφάνειας δύναται 
να εξετάζονται επίσης οι ετήσιοι λογαριασμοί της επιχεί¬ 
ρησης, τα διαθέσιμα κεφάλαια, στα οποία περιλαμβάνο¬ 
νται τα τραπεζικά διαθέσιμα, οι δυνατότητες υπέρβασης 
του διαθεσίμου υπολοίπου, και η δανειοληπτική ικανότη¬ 
τα, το ενεργητικό, συμπεριλαμβανομένων των στοιχείων 
τα οποία μπορεί να χρησιμεύσουν ως εγγύηση για την επι¬ 
χείρηση οι δαπάνες, συμπεριλαμβανομένου του κόστους 
αγοράς ή της αρχικής καταβολής για την αγορά των οχη¬ 
μάτων, των κτιρίων, των εγκαταστάσεων και του εξοπλι¬ 
σμού, καθώς και το κεφάλαιο κινήσεως. 

γ) Απαραίτητο στοιχείο για τη διακρίβωση ύπαρξης της 
κατάλληλης οικονομικής επιφάνειας μιάς επιχείρησης, 
αποτελεί η απόδειξη ότι διαθέτει η επιχείρηση κεφάλαιο 
και αποθεματικό ύψους τουλάχιστον 9.000 ευρώ όταν 
χρησιμοποιεί ένα όχημα και 5.000 ευρώ για κάθε πρόσθε¬ 
το όχημα. 

δ) Για τους σκοπούς των στοιχείων α,β και γ της παρα¬ 
γράφου αυτής οι κατά τόπους υπηρεσίες Μεταφορών και 
Επικοινωνιών των Νομαρχιακών Αυτοδιοικήσεων, ως 
αποδεικτικό στοιχείο, δέχονται τη βεβαίωση ή την παρο¬ 
χή ασφάλειας από τράπεζα ή άλλο αρμόδιο ίδρυμα. Αυτή 
η βεβαίωση ή η ασφάλεια μπορεί να παρέχεται με τραπε¬ 
ζική εγγύηση, ενδεχομένως με μορφή ενεχυρίασης ή εγ¬ 
γυητικής κατάθεσης ή με οποιοδήποτε άλλο παρόμοιο 
μέσο. 

Οι διατάξεις της παραγράφου αυτής εφαρμόζονται μό¬ 
νο για όσες επιχειρήσεις εισήλθαν στο επάγγελμα του 
οδικού μεταφορέα εμπορευμάτων ή επιβατών από 1 Ια¬ 
νουάριου 1990. Την πλήρωση της προϋπόθεσης αυτή οι 
εν λόγω επιχειρήσεις υποχρεούνταινα αποδείξουντο αρ¬ 
γότερο μέχρι 1η Οκτωβρίου 2001, σύμφωνα μετά οριζό¬ 
μενα στο άρθρο 7 του παρόντος. 

6. (α) Η επαγγελματική επάρκεια συνίσταται στην κατο¬ 
χή των γνώσεων που αντιστοιχούν στο επίπεδο εκπαίδευ¬ 
σης το οποίο προβλέπεται στο παράρτημα I του άρθρου 
16 του παρόντος, στα θέματα που απαριθμούνται σ' αυτό. 

(β) Η κατοχή των γνώσεων αυτών αποδεικνύεται με το 
πιστοποιητικό επαγγελματικής επάρκειας, που χορηγεί¬ 
ται από τις Περιφέρειες στους ενδιαφερομένους, έπειτα 
από παρακολούθηση μαθημάτων σε ειδικές Σχολές 
Επαγγελματικής Κατάρτισης Μεταφορέων (ΣΕΚΑΜ) και 
επιτυχείς γραπτές εξετάσεις που διοργανώνονται από 
αυτές (Περιφέρειες). 

Τα πιστοποιητικά αυτά είναι σύμφωνα με τον τύπο που 
απεικονίζεται στο παράρτημα II του άρθρου 16. 

(γ) Απαραίτητη προϋπόθεση για την εγγραφή των υπο¬ 
ψηφίων στις παραπάνω σχολές είναι η υποβολή σε αυτές, 
επικυρωμένου αντιγράφου τίτλου Σπουδών υποχρεωτι¬ 
κής σχολικής εκπαίδευσης ή άλλης ισοτίμου τεχνικής ή 
επαγγελματικής εκπαίδευσης, χώρας μέλους της Ε.Ε. 

(δ) Οι κάτοχοι πτυχίων ή διπλωμάτων ανώτερης ή ανώ¬ 
τατης εκπαίδευσης χώρας μέλους της Ε.Ε. δεν υποχρε- 
ούνται να φοιτήσουν στις σχολές αυτές (ΣΕΚΑΜ). Για τη 
συμμετοχή τους στις παραπάνω εξετάσεις υποβάλλουν 
στις αρμόδιες Περιφέρειες σχετική αίτηση με αντίγραφο 
αναγνωρισμένου τίτλου σπουδών τους, 

(ε) Τα πιστοποιητικά επαγγελματικής επάρκειας ανάλο¬ 
γα με την εξεταζόμενη ύλη διακρίνονται σε Εθνικών ή Διε¬ 
θνών Μεταφορών. 

(στ) Το Πιστοποιητικό Επαγγελματικής Επάρκειας που 
έχει χορηγηθεί σε ένα πρόσωπο μπορεί να χρησιμοποιη¬ 
θεί σε μία και μόνο μεταφορική επιχείρηση ως απόδειξη 
πλήρωσης της προϋπόθεσης αυτής (επαγγελματικής 
επάρκειας). 

7. Στις επιχειρήσεις που αποδεικνύουν ότι πληρούν τις 
προϋποθέσεις του παρόντος άρθρου χορηγείται από την 
Υπηρεσία Μεταφορών και Επικοινωνιών των Νομαρχια¬ 
κών Αυτοδιοικήσεων άδεια άσκησης επαγγέλματος οδι¬ 
κού μεταφορέα επιβατών ή εμπορευμάτων ανάλογα, με¬ 
τά από αίτηση του ενδιαφερομένου. 

Σε αντίθετη περίπτωση, εκδίδεται αιτιολογημένη από¬ 
φαση του οικείου νομάρχη περί απόρριψης του σχετικού 
αιτήματος. 

Στους μεταφορείς χορηγείται ο τύπος άδειας άσκησης 
επαγγέλματος οδικού μεταφορέα που απεικονίζεται στο 
Παράρτημα III του άρθρου 16του παρόντος. 

8. Η εκτύπωση και η διάθεση στις αρμόδιες υπηρεσίες 
των εντύπων των πιστοποιητικών επαγγελματικής επάρ¬ 
κειας και της άδειας άσκησης επαγγέλματος του άρθρου 
αυτού, γίνεται με μέριμνα της οικείας Διεύθυνσης του 
Υπουργείου Μεταφορών και Επικοινωνιών. 

Άρθρο 4 

Προσωρινή λειτουργία μεταφορικών επιχειρήσεων 
(αιτία θανάτου, φυσικής ή δικαιοπρακτικής 
ανικανότητας ή εγκατάλειψης) 

1. Με απόφαση του οικείου Νομάρχη δύναται να επι- 
τραπεί η προσωρινή λειτουργία μεταφορικής επιχείρη¬ 
σης χωρίς την άδεια άσκησης επαγγέλματος οδικού 
μεταφορέα, για χρονική περίοδο ενός (1) έτους δυνα- 
μένη να παραταθεί αιτιολογημένα για άλλους έξη (6) 
μήνες: 

α. Αν το φυσικό πρόσωπο το οποίο έχει λάβει την άδεια 
να ασκείτο επάγγελμα του οδικού μεταφορέα, πεθάνει ή 
καταστεί φυσικά ή δικαιοπρακτικά ανίκανο ή μεταβιβάσει 
την επιχείρηση με σύσταση δωρεάς εν ζωή ή γονικής πα¬ 
ροχής στο ή στα πρόσωπα που προβλέπονται από τις δια- 
τάξειςτου άρθρου 2του Ν.Δ. 4278/62 (ΑΊ91) και του άρ¬ 
θρου 1 του Ν.Δ. 1061/71 (Α' 270). 


Τ ο πρόσωπο ή τα πρόσωπα στα οποία περιέρχεται η πα¬ 
ραπάνω επιχείρηση, υποχρεούνται να αποκτήσουν την 
άδεια άσκησης επαγγέλματος οδικού μεταφορέα (επιβα¬ 
τών ή εμπορευμάτων), μέσα στις παραπάνω χρονικές 
προθεσμίες, σύμφωνα με τις προϋποθέσεις του άρθρου 
3 του παρόντος. 

β. Αντο φυσικό πρόσωπο που είχε ορισθεί, σύμφωνα με 
τις παραγράφους 2 και 3 του άρθρου 3 του παρόντος, να 
διευθύνει τις μεταφορικές δραστηριότητες της επιχείρη¬ 
σης, πεθάνει ή καταστεί φυσικά ή δικαιοπρακτικά ανίκα¬ 
νο, ή λύσει τη σχέση του με την επιχείρηση για οποιοδή- 
ποτελόγο. 

Οι επιχειρήσεις (φυσικά ή νομικά πρόσωπα) μεριμνούν 
μέσα στην παραπάνω χρονική περίοδο για την αντικατά¬ 
σταση του φυσικού προσώπου με άλλο που να πληροί τις 
προϋποθέσεις των παραγράφων 2 και 3 του άρθρου 3 του 
παρόντος. 

Το γεγονός αυτό αποδεικνύεται με την προσκόμιση στις 
αρμόδιες Υπηρεσίες Μεταφορών και Επικοινωνιών των 
Νομαρχιακών Αυτοδιοικήσεων, του Πιστοποιητικού 
Επαγγελματικής Επάρκειας του νέου προσώπου, καθώς 
και του καθορισθέντος αποδεικτικού αξιοπιστίας αυτού, 
προκειμένου να εκδοθεί στις εν λόγω επιχειρήσεις νέα 
άδεια άσκησης επαγγέλματος λόγω αλλαγής των στοι¬ 
χείων κατόχου του πιστοποιητικού που αναφέρονται σε 
αυτή (άδεια). 

2. Μετά την παρέλευση απράκτου της ως άνω προθε¬ 
σμίας ανακαλείται το δικαίωμα δημόσιας χρήσης φορτη¬ 
γού ή λεωφορείου ιδιοκτησίας της επιχείρησης κατά τις 
ισχύουσες διατάξεις. 

3. Οι επιχειρήσεις που λειτουργούν προσωρινά σύμφω¬ 
να με τις διατάξεις του παρόντος άρθρου δύνανται κατά 
τη διάρκεια της προσωρινής λειτουργίας τους να μεταβι¬ 
βάσουν, τα οχήματα δημόσιας χρήσης ιδιοκτησίας τους 
σε άλλα φυσικά ή νομικά πρόσωπα που έχουν την ιδιότη¬ 
τα του οδικού μεταφορέα επιβατών ή εμπορευμάτων. 

4. Το πιστοποιητικό επαγγελματικής επάρκειας επι- 
στρέφεται στον κάτοχό του με την λύση της σχέσης του 
με την επιχείρηση. 

Άρθρο 5 

Προσαρμογή διατάξεων 

Οι ρυθμίσεις του παρόντος διατάγματος δεν εφαρμό¬ 
ζονται στις παρακάτω κατηγορίες: 

α) φορτηγών αυτοκινήτων δημόσιας χρήσης μικτού βά¬ 
ρους μέχρι έξη (6) τόνων και 

β) φορτηγών αυτοκινήτων δημόσιας χρήσης βυτιοφό¬ 
ρων μεταφοράς λυμάτων (εκκένωσης βόθρων). 

Άρθρο 6 

Προσαρμογή Ορισμών 

1. Υπό την επιφύλαξη των διατάξεων του άρθρου 4, 
όπου στην ισχύουσα νομοθεσία «περί φορτηγών αυτοκι¬ 
νήτων δημόσιας χρήσης» αναφέρεται ο όρος «επαγγελ- 
ματίας αυτοκινητιστής» για την εφαρμογή των διατάξεων 
της νομοθεσίας αυτής ο όρος αυτός αντικαθίσταται με 
τον όρο «οδικός μεταφορέας εμπορευμάτων» υπό την έν¬ 
νοια που καθορίζεται στο παρόν διάταγμα. 

Οι διατάξεις της νομοθεσίας περί φορτηγών αυτοκινή¬ 
των δημόσιας χρήσης που αφορούν στον «επαγγελματία 
οδηγό» εφαρμόζονται μόνο στιςπεριπτώσειςτου άρθρου 
5 του παρόντος διατάγματος. 

2. Όπου στην κείμενη νομοθεσία περί επιβατικών μετα¬ 
φορών με λεωφορεία δημόσιας χρήσης αναφέρεται ο 
όρος «επαγγελματίας αυτοκινητιστής» αντικαθίσταται με 
τον όρο «οδικός μεταφορέας επιβατών». 

Άρθρο 7 

Μεταβατικές διατάξεις 

1. Οι επιχειρήσεις που εισήλθαν στο επάγγελμα του οδι¬ 
κού μεταφορέα μέχρι 1.1.1984 και εξακολουθούν να λει¬ 
τουργούν, απαλλάσσονται από την υποχρέωση να απο¬ 
δείξουν ότι πληρούν τις προϋποθέσεις της παραγράφου 
1 του άρθρου 3του παρόντος (αξιοπιστία, οικονομική επι¬ 
φάνεια, επαγγελματική επάρκεια). 

2. Οι επιχειρήσεις που εισήλθαν στο επάγγελμα μετά 
την 1.1.1984 μέχρι και την 1.1.1990 και εξακολουθούν να 
λειτουργούν, απαλλάσσονται από την υποχρέωση να 
αποδείξουν ότι πληρούν την προϋπόθεση της περίπτω¬ 
σης β της παραγράφου 1, του άρθρου 3 του παρόντος (οι¬ 
κονομική επιφάνεια). 

3. Οι επιχειρήσεις που εισήλθαν στο επάγγελμα του 
οδικού μεταφορέα μετά την 1.1.1990 και εξακολουθούν 
να λειτουργούν, πρέπει να πληρούν όλες τις προϋποθέ¬ 
σεις της παραγράφου 1 του άρθρου 3 του παρόντος. Ει¬ 
δικότερα σε ότι αφοράτην προϋπόθεση της οικονομικής 
επιφάνειας υποχρεούνται οι επιχειρήσεις αυτές να την 
αποδείξουν το αργότερο μέχρι την 1η Οκτωβρίου 2001 
για το σύνολο των οχημάτων. Εν τούτοις για κάθε πρό¬ 
σθετο οχημάτων επιχειρήσεων της παραγράφου αυτής 
εφαρμόζεται αντίστοιχα η περίπτωση δ της παρ.5 του 
άρθρου 1 του παρόντος (5.000 Εύρω ανά πρόσθετο όχη¬ 
μα). 

4. Τα πιστοποιητικά που έχουν χορηγηθεί στους οδι¬ 
κούς μεταφορείς μέχρι την έναρξη ισχύος του παρόντος 
Προεδρικού Διατάγματος, ως απόδειξη επαγγελματικής 
επάρκειας, εξομοιώνονται με τα πιστοποιητικά που θα χο¬ 
ρηγούνται σύμφωνα με το Π.Δ. αυτό. 

5. Οι αναφερόμενες στις παραγράφους 2 και 3 του πα¬ 
ρόντος άρθρου επιχειρήσεις, καθώς και οι νέες που ει¬ 
σέρχονται για πρώτη φορά στο επάγγελμα, υποχρεώνο¬ 
νται κάθε πέντε (5) χρόνια να αποδεικνύουν ότι εξακο¬ 
λουθούν να πληρούν τις προϋποθέσεις που ορίζονται 
στις παραγράφους αυτές. Ειδικά σε περίπτωση που η 
προϋπόθεση της οικονομικής επιφάνειας λειτουργούσας 
μεταφορικής επιχείρησης, δενπληρούται κατάτο διενερ- 
γούμενο έλεγχο και εφόσον διαπιστωθεί ότι η γενική οι¬ 
κονομική κατάσταση της επιχείρησης αυτής προσφέρει 
προοπτικές πλήρωσης εκ νέου, βάσει ενός οικονομικού 
προγράμματος, επιτρέπεται, η απόδειξη της προϋπόθε¬ 
σης αυτής να γίνεται μέσα σε προθεσμία ενός (1) έτους 
από την ημερομηνία ελέγχου, με απόφαση του οικείου 
Νομάρχη. 

Σε περίπτωση που διαπιστωθεί ότι έπαυσαν να πληρού- 
νται οι προϋποθέσεις αυτές με αιτιολογημένη απόφαση 
του οικείου Νομάρχη αφαιρείται η άδεια άσκησης επαγ¬ 
γέλματος του οδικού μεταφορέα. 

Σε περίπτωση που μέσα σε χρονικό διάστημα ενός (1) 
έτους, από την ημερομηνία αφαίρεσης της άδειας άσκη¬ 
σης του επαγγέλματος, δεν χωρίσει μεταβίβαση, το δι¬ 
καίωμα δημόσιας χρήσης των αυτοκινήτων ιδιοκτησίας 
του οδικού μεταφορέα, ανακαλείται οριστικά. 


Άρθρο 8 

Τήρηση Μητρώου Μεταφορέων κ.λ.π. 

1. Κάθε Υπηρεσία Μεταφορών και Επικοινωνιών της Νο¬ 
μαρχιακής Αυτοδιοίκησης τηρεί μητρώο μεταφορέων κα¬ 
τόχων άδειας άσκησης επαγγέλματος οδικού μεταφορέα 
εμπορευμάτων ή επιβατών με τα πλήρη στοιχεία τους 
(ονοματεπώνυμο, διεύθυνση κατοικίας, αριθμός μητρώ¬ 
ου άδειας και αριθμός μητρώου πιστοποιητικού) και τα 
τυχόν κατεχόμενα από αυτούς φορτηγά ή λεωφορεία δη¬ 
μοσίας χρήσης. 

2. Το ίδιο ισχύει και για τους κατόχους πιστοποιητικών 
επαγγελματικής ικανότητας (επάρκειας) που χορηγού¬ 
νται από τις Περιφέρειες. 

3. Οι παραπάνω υπηρεσίες (Νομαρχιακές Αυτοδιοική¬ 
σεις και Περιφέρειες) ενημερώνουν κάθε μήνα τη Διεύ¬ 
θυνση Πληροφορικής του Υπουργείου Μεταφορών και 
Επικοινωνιών για τη συγκέντρωση των στοιχείων αυτών 
(αδειών και πιστοποιητικών) καθώς και για κάθε τυχόν με¬ 
ταβολή (επέκταση, χορήγηση αντιγράφου κ.λ.π.). 

4. Είναι δυνατή η έκδοση αντιγράφου άδειας άσκησης 
επαγγέλματος οδικού μεταφορέα (εμπορευμάτων ή επι¬ 
βατών) ή πιστοποιητικού επαγγελματικής ικανότητας 
(επάρκειας) λόγω φθοράς ή απώλειας απάτην υπηρεσία 
που τα είχε εκδώσει, μετά από σχετική αίτηση του ενδια¬ 
φερομένου. Στις περιπτώσεις αυτές εκδίδεται ταυτάριθ- 
μο αντίγραφο. 

Άρθρο 9 

Κανονιστικές ρυθμίσεις 

Με αποφάσεις του Υπουργού Μεταφορών και Επικοι¬ 
νωνιών καθορίζονται οι όροι και προϋποθέσεις: 

Σύστασης Επιτροπής για τη συγγραφής εγχειριδίου με 
τίτλο «Βασική Εκπαίδευση Οδικών Μεταφορέων», που θα 
περιλαμβάνει, σε 4 ενότητες, όπως παρακάτω, τα θέματα 
που αναφέρονται στο Παράρτημα I του άρθρου 16 του 
παρόντος και κατάρτισης ερωτηματολογίων με πολλα¬ 
πλές ερωτήσεις και με μελέτες περιπτώσεων, τα οποία θα 
αφορούν: 

αα) Εθνικές Εμπορευματικές Μεταφορές 

ββ) Διεθνείς Εμπορευματικές Μεταφορές 

γγ) Εθνικές Επιβατικές Μεταφορές 

δδ) Διεθνείς Επιβατικές Μεταφορές 

ΜΕΡΟΣ Β 

ΑΜΟΙΒΑΙΑ ΑΝΑΓΝΩΡΙΣΗ ΔΙΠΛΩΜΑΤΩΝ, 
ΠΙΣΤΟΠΟΙΗΤΙΚΩΝ ΚΑΙ ΑΛΛΩΝ ΤΙΤΛΩΝ 

Άρθρο 10 

Ελεύθερη εγκατάσταση οδικών μεταφορέων 

(1) Επιτρέπεται η εγκατάσταση στην ελληνική επικρά¬ 
τεια φυσικών προσώπων ή εταιρειών της Ευρωπαϊκής 
Ένωσης, που ασκούν δραστηριότητα σχετική με οδικές 
μεταφορές εμπορευμάτων ή επιβατών, εφόσον πληρούν 
τις προϋποθέσεις του άρθρου 3 του παρόντος. 

(2) Η απόκτηση από τα παραπάνω φυσικά πρόσωπα ή 
εταιρείες αυτοκινήτων - οχημάτων δημόσιας χρήσης γί¬ 
νεται σύμφωνα με την ελληνική νομοθεσία. 

(3) Το παρόν άρθρο αφορά τις εταιρείες, συνεταιρι¬ 
σμούς ή άλλα νομικά πρόσωπα, εφόσον έχουν συσταθεί 
σύμφωνα με τη νομοθεσία ενός κράτους-μέλους και τα 
οποία έχουν την καταστατική τους έδρα, την κεντρική 
τους διοίκηση ή την κύρια εγκατάστασή τους στο εν λόγω 
Κράτος - Μέλος. 

Άρθρο 11 

Αναγνώριση πιστοποιητικού αξιοπιστίας 

1. Προκειμένου να αποδειχθεί ότι το φυσικό πρόσωπο 
που είναι υπήκοος άλλου κράτους - μέλους της ΕΕ πληροί 
τους όρους της αξιοπιστίας, όπως αυτοί ορίζονται στις 
διατάξεις του άρθρου 3 του παρόντος απαιτείται από¬ 
σπασμα ποινικού μητρώου ή ελλείψει τούτου, βεβαίωση 
που χορηγείται από αρμόδια δικαστική ή διοικητική αρχή 
της χώρας καταγωγής ή προέλευσής του, που να πιστο¬ 
ποιεί ότι πληρούνται οι παραπάνω όροι. 

2. Αν η χώρα καταγωγής ή προέλευσης δεν χορηγεί την 
βεβαίωση που αναφέρεται στην προηγούμενη παράγρα¬ 
φο, αυτή μπορεί να αντικατασταθεί από ένορκη δήλωση ή 
υπεύθυνη δήλωση του ενδιαφερομένου ενώπιον αρμόδιας 
δικαστικής ή διοικητικής αρχής ή συμβολαιογράφου της 
χώρας καταγωγής ή προέλευσης, που χορηγεί βεβαίωση 
περί του όρκου αυτού ή περί της υπεύθυνης δήλωσης. 

3. Τα έγγραφα που εκδίδονται σύμφωνα με τις προη¬ 
γούμενες παραγράφους 1 και 2 δεν γίνονται δεκτά αν 
υποβληθούν μετά την πάροδο τριών μηνών από την ημε¬ 
ρομηνία έκδοσής τους. Ο όρος αυτός ισχύει επίσης και 
για τις δηλώσεις που γίνονται σύμφωνα με την προηγού¬ 
μενη παράγραφο. 

Άρθρο 12 

Απόδειξη οικονομικής επιφάνειας 

Προκειμένου να αποδειχθεί ότι το φυσικό πρόσωπο που 
είναι υπήκοος άλλου κράτους - μέλους της ΕΕ ή η επιχεί¬ 
ρηση μεταφορών που είναι εγκατεστημένη σε άλλο κρά¬ 
τος - μέλος της ΕΕ πληροί τους όρους της οικονομικής 
επιφάνειας, όπως αυτοί ορίζονται στις σχετικές διατάξεις 
του άρθρου 3 του παρόντος απαιτείται σχετική βεβαίωση 
από Τράπεζα ή παρεμφερή οργανισμό της χώρας κατα¬ 
γωγής ή προέλευσης. Η οικονομική επιφάνεια μπορεί να 
αποδεικνύεται και από βεβαίωση Πιστωτικού Φορέα που 
εδρεύει στην Ελλάδα, ότι υπάρχει λογαριασμός κατάθε¬ 
σης ύψους τουλάχιστον ίσου με τα καθοριζόμενα στο άρ¬ 
θρο 3 του παρόντος. 

Άρθρο 13 

Αναγνώριση πιστοποιητικού επαγγελματικής επάρκειας 

1. Προκειμένου να αποδειχθεί ότι το φυσικό πρόσωπο που 
είναι υπήκοος κράτους - μέλους της ΕΕ πληροί την προϋ¬ 
πόθεση της επαγγελματικής επάρκειας, απαιτείται προς 
τούτο η προσκόμιση βεβαίωσης ή πιστοποιητικού της αρ¬ 
μόδιας αρχής του κράτους καταγωγής ή προέλευσής του. 

2. Στις επιχειρήσεις (φυσικά και νομικά πρόσωπα) που 
έλαβαν πριν από την 1η Ιανουάριου του 1975 άδεια να 
ασκούν σε άλλο κράτος μέλος της Ε.Ε. το επάγγελμα του 
οδικού μεταφορέα εμπορευμάτων ή επιβατών, στον το¬ 
μέα των εθνικών ή και εθνικών και διεθνών μεταφορών 
αναγνωρίζεται ως ικανή απόδειξη της επαγγελματικής 
τους επάρκειας, η βεβαίωση περί πραγματικής ασκήσεως 
της εν λόγω δραστηριότητας σε κράτος-μέλος επί τρία 
έτη. Η δραστηριότητα αυτή δεν πρέπει να έχει παύσει 
πριν από πέντε και πλέον έτη από της ημερομηνίας κατα- 
θέσεως της βεβαίωσης. 

3. Ειδικότερα για τα νομικά πρόσωπα η πραγματική 
άσκηση των δραστηριοτήτων πρέπει να βεβαιούται για 
ένα από τα φυσικά πρόσωπα τα οποία διευθύνουν στην 
πραγματικότητα τη μεταφορική δραστηριότητα της επι¬ 
χείρησης. 


Άρθρο 14 

Όργανα-Διαδικασία Αναγνώρισης 

1. Στην Ελλάδα η αναγνώριση του πιστοποιητικού αξιο¬ 
πιστίας, του αποδεικτικού οικονομικής επιφάνειας καιτης 
βεβαίωσης ή του πιστοποιητικού επαγγελματικής επάρ¬ 
κειας των φυσικών ή νομικών προσώπων που αναφέρο- 
νται στο άρθρο 11 του παρόντος γίνεται από τις κατά τό¬ 
πους Υπηρεσίες Μεταφορών και Επικοινωνιών των Νο¬ 
μαρχιακών αυτοδιοικήσεων. 

2. Τα παραπάνω παραστατικά, μαζί με επίσημη μετά¬ 
φρασή τους, από το Υπουργείο Εξωτερικών ή Δικηγόρο, 
κατατίθενται, με αίτηση των ενδιαφερομένων, στις αρ¬ 
μόδιες ως άνω υπηρεσίες, οι οποίες μετά το σχετικό 
έλεγχο και τη διαπίστωση των όρων και προϋποθέσεων 
που τίθενται με το παρόν, προβαίνουν στην έκδοση άδει¬ 
ας άσκησης επαγγέλματος οδικού μεταφορέα εμπορευ¬ 
μάτων ή επιβατών, εθνικών ή διεθνών μεταφορών ανά¬ 
λογα. 

Άρθρο 15 

Κατάργηση διατάξεων 

Από της ισχύος του παρόντος διατάγματος καταργού- 
νταιτα Π.Δ. 57/1989 (Α' 28), 294/1991 (ΑΊ03), 206/1989 
(Α'97), Π.Δ. 586/88 (ΑΊ4), και Π.Δ. 211/91 (Α' 79). 

Άρθρο 16 

Προσάρτηση Παραρτημάτων 

Προσαρτώνται στο παρόν διάταγμα, ως αναπόσπαστο 
μέρος αυτού, τα παρακάτω παραρτήματα: 

ΠΑΡΑΡΤΗΜΑ I 

Οι γνώσεις που πρέπει να λαμβάνονται υπόψη για τη 
διαπίστωση της επαγγελματικής επάρκειας πρέπει να 
αφορούν τουλάχιστον τα θέματα του παρόντος κατα¬ 
λόγου για τις οδικές μεταφορές εμπορευμάτων και επι¬ 
βατών, αντίστοιχα. Όσον αφορά αυτά τα θέματα, οι 
υποψήφιοι οδικοί μεταφορείς πρέπει να έχουν φθάσει 
στο επίπεδο γνώσεων και πρακτικών ικανοτήτων που εί¬ 
ναι αναγκαίο για να διευθύνουν μια επιχείρηση μεταφο¬ 
ρών. 

Το ελάχιστο επίπεδο γνώσεων που καθορίζεται παρα¬ 
κάτω δεν μπορεί να είναι κατώτερο του επιπέδου 3 της 
διάρθρωσης των επιπέδων εκπαίδευσης που προβλέπε- 
ται στο παράρτημα της απόφασης 85/368/ΕΟΚ (Ι_ 199 της 
31 /07/1985 σ. 0056 - 0059), δηλαδή του επιπέδου το οποίο 
επιτυγχάνεται με την υποχρεωτική σχολική εκπαίδευση 
την οποία συμπληρώνει είτε επαγγελματική εκπαίδευση 
και συμπληρωματική τεχνική εκπαίδευση είτε σχολική τε¬ 
χνική ή άλλη εκπαίδευση, επιπέδου δευτεροβάθμιας εκ¬ 
παίδευσης. 

Α. Στοιχεία αστικού δικαίου 

Οδική μεταφορά εμπορευμάτων και επιβατών 

Ο υποψήφιος οφείλει ιδίως: 

1. να γνωρίζει τις κυριότερες συμβάσεις που χρησιμο¬ 
ποιούνται στις δραστηριότητες οδικών μεταφορών κα¬ 
θώς και τα συνακόλουθα δικαιώματα και υποχρεώσεις, 

2. να είναι σε θέση να διαπραγματευθεί μια νομικά 
έγκυρη σύμβαση μεταφοράς, ιδίως σε ό,τι αφορά τους 
όρους μεταφοράς. 

Οδική μεταφορά εμπορευμάτων 

3. να μπορεί να αναλύει τυχόν ένσταση του εντολέατου 
αναφορικά με τυχόν ζημίες που προκλήθηκαν είτε από 
απώλεια ή αβαρίες του εμπορεύματος κατά τη διάρκεια 
της μεταφοράς είτε από καθυστέρηση της παράδοσής 
του, καθώς και τις επιπτώσεις που έχει η ένσταση αυτή επί 
της συμβατικής του ευθύνης, 

4. να γνωρίζει τους κανόνες και υποχρεώσεις που απορ¬ 
ρέουν από τη σύμβαση ΟΜΒ (ΟοηίΓδί άα ΐΓαηεροΓί ιπΙθγ- 
παίίοηαΙ άθ ΜθΐΌΐΐ3ηάί565 ρ3Γ ΒουΙθ) περί του συμβολαί¬ 
ου για τη διεθνή μεταφορά εμπορευμάτων οδικώς (Ν. 
559/1977). 

Οδική μεταφορά επιβατών 

5. να είναι σε θέση να αναλύει τυχόν ένσταση του εντο- 
λέα του αναφορικά με τυχόν ζημίες που προκλήθηκαν 
στους επιβάτες ή τις αποσκευές τους κατά τη διάρκεια 
ενός ατυχήματος που συνέβη κατά τη μεταφορά ή ανα¬ 
φορικά με τυχόν ζημίες που οφείλονται σε καθυστερή¬ 
σεις, καθώς και τις επιπτώσεις της ένστασης αυτής επί 
της συμβατικής του ευθύνης. 

Β. Στοιχεία εμπορικού δικαίου 

Οδική μεταφορά εμπορευμάτων και επιβατών 

Ο υποψήφιος οφείλει ιδίως: 

1. να γνωρίζει τους προβλεπόμενους όρους και διατυ¬ 
πώσεις για την άσκηση της σχετικής εμπορικής δραστη¬ 
ριότητας καθώς και τις γενικές υποχρεώσεις των ασκού- 
ντων εμπορική δραστηριότητα (εγγραφή σε μητρώα, 
εμπορικά βιβλία κ.λ.π.), καθώς και τις συνέπειες τυχόν 
πτώχευσης, 

2. να έχει κατάλληλες γνώσεις των διαφόρων τύπων 
εμπορικών εταιρειών καθώς και των κανόνων σύστασης 
και λειτουργίας τους. 

Γ. Στοιχεία κοινωνικής νομοθεσίας 

Οδική μεταφορά εμπορευμάτων και επιβατών 

Ο υποψήφιος οφείλει ιδίως: 

1. να γνωρίζει το ρόλο και τη λειτουργία των διαφόρων 
κοινωνικών θεσμικών οργάνων που υπεισέρχονται στον 
τομέα των οδικών μεταφορών (εργατικά συνδικάτα, επι¬ 
τροπές επιχειρήσεων, εκπρόσωποι προσωπικού, επιθεω¬ 
ρητές εργασίας κ.λ.π.), 

2. να γνωρίζει τις υποχρεώσεις των εργοδοτών στα θέ¬ 
ματα της κοινωνικής ασφάλισης, 

3. να γνωρίζει τους εφαρμοστέους κανόνες για τις συμ¬ 
βάσεις εργασίας των διαφόρων κατηγοριών εργαζομέ¬ 
νων στις επιχειρήσεις οδικών μεταφορών (τύπος συμβά¬ 
σεων, υποχρεώσεις των αντισυμβαλλομένων μερών, όροι 
και διάρκεια εργασίας, άδειες μετ’ αποδοχών, αμοιβές, 
λύση της σύμβασης κ.λπ.), 

4. να γνωρίζει τις διατάξεις του κανονισμού (ΕΟΚ) αριθ. 
3820/85 (Επίσημη Εφημερίδα Ευρωπαϊκών Κοινοτήτων 
με αριθμό Ε370της31/12/1985,σ. 0001 -0007) και του κα¬ 
νονισμού (ΕΟΚ) αριθ. 3821/85 (Επίσημη Εφημερίδα Ευ¬ 
ρωπαϊκών Κοινοτήτων με αριθμό Ε 370 της 31/12/1985 σ. 
0008 - 0021), καθώς και τα πρακτικά μέτρα εφαρμογής 
των κανονισμών αυτών. 

Δ. Στοιχεία φορολογικού δικαίου 

Οδική μεταφορά εμπορευμάτων και επιβατών 

Ο υποψήφιος οφείλει ιδίως να γνωρίζει τους κανόνες 
σχετικά με: 


1. το ΦΠΑ με τον οποίο επιβαρύνονται οι υπηρεσίες με¬ 
ταφοράς, 

2. το φόρο κυκλοφορίας οχημάτων, 

3. τους φόρους με τους οποίους επιβαρύνονται ορισμέ¬ 
να οχήματα που χρησιμοποιούνται για την οδική μεταφο¬ 
ρά εμπορευμάτων καθώς και τα διόδια και τατέλη χρήσης 
που εισπράττονται για τη χρησιμοποίηση ορισμένων έρ¬ 
γων υποδομής, 

4. τη φορολογία εισοδήματος. 

Ε. Εμπορική και χρηματοοικονομική διαχείριση της επι¬ 
χείρησης 

Οδική μεταφορά εμπορευμάτων και επιβατών 

Ο υποψήφιος οφείλει ιδίως: 

1. να έχει γνώση των νομικών διατάξεων και των πρακτι¬ 
κών που διέπουν τη χρήση των επιταγών, των συναλλαγ¬ 
ματικών, των γραμματίων εις διαταγή, των πιστωτικών 
καρτών και των άλλων μέσων ή μεθόδων πληρωμής, 

2. να γνωρίζει τις διάφορες μορφές πίστωσης (τραπεζι¬ 
κή πίστωση, εχέγγυο πίστωση, εγγύηση τρίτων, ενυπόθη¬ 
κη πίστωση, χρηματοδοτική μίσθωση, μίσθωση, εκχώρη¬ 
ση απαιτήσεων σε εκδοχέα κ.λπ.) καθώς και τα βάρη και 
τις υποχρεώσεις που αυτές συνεπάγονται, 

3. να γνωρίζει τί είναι ο ισολογισμός, πώς παρουσιάζε¬ 
ται και να είναι σε θέση να τον ερμηνεύει, 

4. να μπορεί να διαβάζει και να ερμηνεύει τους λογα¬ 
ριασμούς αποτελεσμάτων, 

5. να μπορεί να πραγματοποιεί ανάλυση της χρηματο¬ 
οικονομικής κατάστασης καιτης αποδοτικότητας των επι¬ 
χειρήσεων, βασιζόμενος ιδίως σε χρηματοοικονομικούς 
συντελεστές απόδοσης, 

6. να είναι σε θέση να καταρτίσει προϋπολογισμό, 

7. να γνωρίζει τα διάφορα στοιχεία που συνθέτουν το 
κόστος παραγωγής του (πάγιο κόστος, μεταβλητό κό¬ 
στος, κεφάλαιο εκμετάλλευσης, αποσβέσεις κ.λπ.) και να 
είναι σε θέση να το υπολογίσει ανά αυτοκίνητο, ανά χιλιό¬ 
μετρο, ανά επιβάτη ή ανά τόνο, 

8. να μπορεί να συντάξει οργανόγραμμα για το συνολι¬ 
κό αριθμό των απασχολούμενων ατόμων στην επιχείρηση 
και να διαμορφώνει τα προγράμματα εργασίας κ.λπ., 

9. να γνωρίζει τις βασικές αρχές έρευνας της αγοράς 
(ΐΎΐ3ΐ1<Θϋη9), προώθησης των πωλήσεων μεταφορικών 
υπηρεσιών, επεξεργασίας αρχείων με τα στοιχεία των πε¬ 
λατών, διαφήμισης, δημοσίων σχέσεων κ.λπ., 

10. να γνωρίζει τις διάφορες κατηγορίες ασφαλείας τις 
σχετικές με τον κλάδο των οδικών μεταφορών (ασφάλιση 
ευθύνης, προσώπων, πραγμάτων, αποσκευών) καθώς και 
τις αντίστοιχες εγγυήσεις και υποχρεώσεις που οι ασφά¬ 
λειες αυτές συνεπάγονται, 

11. να γνωρίζει τις τηλεματικές εφαρμογές στον τομέα 
των οδικών μεταφορών. 

Οδική μεταφορά εμπορευμάτων 

12. να είναι σε θέση να εφαρμόσει τους κανόνες έκδο¬ 
σης τιμολογίων για την παροχή υπηρεσιών οδικής μετα¬ 
φοράς εμπορευμάτων αλλά και να γνωρίζει τη σημασία 
και τις επιπτώσεις των διεθνών εμπορικών όρων Ιπ- 
σοΙθίΊΤιε, 

13. να γνωρίζει τις διάφορες κατηγορίες των αιτούντων 
βοηθητικά επαγγέλματα μεταφορών, το ρόλο που δια¬ 
δραματίζουν, τα λειτουργικά τους καθήκοντα και το κα¬ 
θεστώς που ενδεχομένως τους διέπει. 

Οδική μεταφορά επιβατών 

14. να είναι σε θέση να εφαρμόσει τους κανόνες για 
τους ναύλους και για τη διαμόρφωση των τιμών κατά τη 
μεταφορά επιβατών με δημόσια και ιδιωτικά μέσα, 

15. να μπορεί να εφαρμόσει τους κανόνες για την έκδο¬ 
ση τιμολογίων παροχής υπηρεσιών οδικής μεταφοράς 
επιβατών. 

ΣΤ. Πρόσβαση στην αγορά 

Οδική μεταφορά εμπορευμάτων και επιβατών 

Ο υποψήφιος οφείλει ιδίως: 

1. να γνωρίζει τις ρυθμίσεις που διέπουν τον επαγγελ¬ 
ματικό κλάδο των οδικών μεταφορών για λογαριασμό τρί¬ 
των, καθώς και να γνωρίζει τις αντίστοιχες ρυθμίσεις για 
την εκμίσθωση βιομηχανικών οχημάτων και για την υπερ¬ 
γολαβία και ιδίως τους κανόνες που αφορούν την επίση¬ 
μη οργάνωση του αντίστοιχου επαγγέλματος, την πρό¬ 
σβαση στο επάγγελμα αυτό, τις άδειες που χορηγούνται 
για τις ενδοκοινοτικές και εξωκοινοτικές οδικές μεταφο¬ 
ρές, τον έλεγχο και τις κυρώσεις, 

2. να γνωρίζει τις ρυθμίσεις που διέπουν τη σύσταση 
μιας επιχείρησης οδικών μεταφορών, 

3. να γνωρίζει τα διάφορα έγγραφα που απαιτούνται για 
την εκτέλεση δρομολογίων οδικής μεταφοράς και να μπο¬ 
ρεί να θέσει σε εφαρμογή διαδικασίες εξακρίβωσης για 
να διασφαλίζεται η ύπαρξη, τόσο στο χώρο της επιχείρη¬ 
σης όσο και επί των οχημάτων, νομότυπων εγγράφων για 
κάθε πραγματοποιούμενη μεταφορά, και ιδίως των εγ¬ 
γράφων που αφορούν το όχημα, τον οδηγό, το εμπόρευ¬ 
μα ή τις αποσκευές. 

Οδική μεταφορά εμπορευμάτων 

4. να γνωρίζει τους κανόνες που διέπουν την οργάνωση 
της αγοράς των οδικών μεταφορών εμπορευμάτων, τους 
κανόνες για τα γραφεία ναύλωσης και τους κανόνες για 
την υλικοτεχνική υποδομή, 

5. να γνωρίζει τις διατυπώσεις κατά τη διέλευση των συ¬ 
νόρων, αλλά και να έχει υπόψη του το ρόλο και την έκτα¬ 
ση εφαρμογής των εγγράφων Τ και των δελτίων ΤΙΒ, κα¬ 
θώς και των υποχρεώσεων και ευθυνών που συνεπάγεται 
η χρησιμοποίησή τους. 

Οδική μεταφορά επιβατών 

6. να γνωρίζει τους αντίστοιχους κανόνες οργάνωσης 
της αγοράς των οδικών μεταφορών επιβατών, 

7. να γνωρίζει τους κανόνες που ισχύουν για τη δημι¬ 
ουργία υπηρεσιών μεταφορών και να μπορεί να καταρτί¬ 
σει σχέδια μεταφοράς. 

Ζ. Τεχνικά πρότυπα και εκμετάλλευση 

Οδική μεταφορά εμπορευμάτων και επιβατών 

Ο υποψήφιος οφείλει ιδίως: 

1. να γνωρίζει τους κανόνες που εφαρμόζονται για τα 
βάρη καιτις διαστάσειςτων οχημάτων στα κράτη μέλη κα¬ 
θώς και τις διαδικασίες που ισχύουν για τις έκαστες μετα¬ 
φορές κατά παρέκκλιση των κανόνων αυτών, 

2. να είναι σε θέση να επιλέγει, ανάλογα με τις ανάγκες 
της επιχείρησης, τα οχήματα καθώς και τα ιδιαίτερα στοι¬ 
χεία τους (αμάξωμα, κινητήρας, όργανα μετάδοσης, συ¬ 
στήματα πέδησης κ.λπ.), 

3. να γνωρίζει τις διατυπώσεις για την έγκριση, την έκ¬ 
δοση άδειας κυκλοφορίας και τον τεχνικό έλεγχο των 
οχημάτων αυτών, 

4. να μπορεί να λαμβάνει υπόψη του τα μέτρα που απαι¬ 
τούνται για την καταπολέμηση της ρύπανσης του ατμο¬ 


σφαιρικού αέρα από τις εκπομπές των οχημάτων με κινη¬ 
τήρα καθώς και για την καταπολέμηση του θορύβου που 
προκαλούν, 

5. να μπορεί να συντάσσει προγράμματα περιοδικής 
συντήρησης των οχημάτων και του εξοπλισμού τους. 

Οδική μεταφορά εμπορευμάτων 

6. να γνωρίζει τους διάφορους τύπους μέσων διακίνη¬ 
σης φορτίων και φόρτωσης (οπίσθια πλατφόρμα φορτο¬ 
εκφόρτωσης, εμπορευματοκιβώτια, παλέτες κ.λπ.) και να 
μπορεί να θέσει σε εφαρμογή μεθόδους και οδηγίες για 
το έργο φόρτωσης και εκφόρτωσης εμπορευμάτων (κα¬ 
τανομή του βάρους, στοίχιση, στοιβασία, σφήνωση φορ¬ 
τίου κ.λπ.), 

7. να γνωρίζει τις διάφορες τεχνικές συνδυασμένων με¬ 
ταφορών σιδηροδρομικώς ή με πορθμεία γοΙΙ οπ/γοΙ οίί, 

8. να μπορεί να θέσει σε εφαρμογή τις διαδικασίες που 
στοχεύουν στην τήρηση των κανόνων μεταφοράς επικίν¬ 
δυνων εμπορευμάτων και αποβλήτων και ιδίως των κανό¬ 
νων που απορρέουν από την οδηγία 94/55/ΕΚ (που προ¬ 
σαρμόστηκε στην Ελληνική Νομοθεσία με το Προεδρικό 
Διάταγμα 104/99 (ΦΕΚ Α'/113/4.6.1999), από την οδηγία 
96/35/ΕΚ (που προσαρμόστηκε στην Ελληνική Νομοθε¬ 
σία με την Απόφαση 64834/5491/13.10.2000 (ΦΕΚ 
Β'/1350/7.11.2000) του Υπουργού Μεταφορών και Επικοι¬ 
νωνιών), και από τον κανονισμό (ΕΟΚ) αριθ. 259/93 (Επί¬ 
σημη Εφημερίδα Ευρωπαϊκών Κοινοτήτων με αριθμό Ι¬ 
ΟΒΟ της 06/02/1993 ο. 0001 -0028). 

9. να μπορεί να θέσει σε εφαρμογή τις διαδικασίες για 
την τήρηση των κανόνων μεταφοράς αναλώσιμων τροφί¬ 
μων και ιδίως των κανόνων που απορρέουν από τη συμ¬ 
φωνία για τις διεθνείς μεταφορές ευπαθών τροφίμων και 
για τον ειδικό εξοπλισμό που χρησιμοποιείται για τις με¬ 
ταφορές αυτές (ΑΤΡ), 

10. να μπορεί να θέσει σε εφαρμογή τις διαδικασίες για 
την τήρηση των ρυθμίσεων σχετικά με τη μεταφορά ζώ- 
ντων ζώων. 

Η. Οδική ασφάλεια 

Οδική μεταφορά εμπορευμάτων και επιβατών 

Ο υποψήφιος οφείλει ιδίως: 

1. να γνωρίζει τα προσόντα που απαιτούνται για το προ¬ 
σωπικό οδήγησης (άδεια οδήγησης - ιατρικά πιστοποιητι¬ 
κά - πιστοποιητικά επάρκειας, κ.λπ.), 

2. να μπορεί να θέσει σε εφαρμογή συγκεκριμένα μέτρα 
για να διασφαλίζει ότι οι οδηγοί θα τηρούν τους κανόνες, 
τις απαγορεύσεις και τους περιορισμούς κυκλοφορίας 
που ισχύουν στα διάφορα κράτη μέλη (όρια ταχύτητας, 
κανόνες προτεραιότητας, στάση και στάθμευση, χρήση 
φανών, οδική σήμανση, κ.λπ.), 

3. να μπορεί να δίνει στους οδηγούς οδηγίες που αφο¬ 
ρούν τον έλεγχο τήρησης των κανόνων ασφαλείας αφε¬ 
νός μεν για την κατάσταση του τροχαίου οδικού εξοπλι¬ 
σμού του και του φορτίου και, αφετέρου, για οδήγηση με 
στόχο την πρόληψη των ατυχημάτων, 

4. να μπορεί να θεσπίσει διαδικασίες που πρέπει να ακο¬ 
λουθούνται στις περιπτώσεις ατυχημάτων και να θέτει σε 
εφαρμογή κατάλληλες διαδικασίες για να αποφεύγεται 
τυχόν επανάληψη ατυχημάτων ή και σοβαρών παραβά¬ 
σεων. 

Οδική μεταφορά επιβατών 

5. να έχει στοιχειώδεις γνώσεις της γεωγραφίας του 
οδικού δικτύου των κρατών μελών. 

Β) ΠΑΡΑΡΤΗΜΑ II 



ΠΕΡΙΦΕΡΕΙΑ. 

ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΕΠΑΡΚΕΙΑΣ ΠΑ ΤΙΣ ΕΘΝΙΚΕΣ 
(ΚΑΙ ΔΙΕΘΝΕΙΣ) (Μ ΟΔΙΚΕΣ ΜΕΤΑΦΟΡΕΣ ΕΜΠΟΡΕΥΜΑΤΩΝ (ΕΠΙΒΑΤΩΝ) Ρ> 

Αριθ. 

Η Περιφέρεια,. 

πιστοποιεί: 

α)όχτ(ο)(η)('). 

γεννηθείς(α)στ.,σττς, 

έλαβε μέρος με επιτυχία σττς δοκιμασίες της εξέτασης (έτος:.περίοδος:.) ( 3 4 5 Ι που 

οργανώθηκε για τη χορήγηση πιστοποιητικού επαγγελματικής επάρκειας για εσωτερικές [και 
διεθνείς] I 1 2 ) οδικές μεταφορές εμπορευμάτων [επιβατών] I 1 ), σύμφωνα με τις διατάξεις του 
Π .Δ. 

β) ότι το άτομο που αναφέρεται στο στοιχείο α) , δικαιούται να χρησιμοποιήσει την 
επαγγελματική του επάρκεια για μια επιχείρηση οδικών μεταφορών εμπορευμάτων [επιβατών] 

(ΐ): 

- που εκτελεί αποκλειστικά εσωτερικές μεταφορές στο κράτος μέλος το οποίο εξέδωσε το 
πιστοποιητικό (Μ, 

- που εκτελεί διεθνείς μεταφορές I 1 ). 


Το παρόν πιστοποιητικό αποτελεί επαρκή απόδειξη της επαγγελματικής επάρκειας που αναφέρεται στο άρθρο 10 παράγραφος 1 της οδηγίας 96/26/ΕΚ του 
Συμβουλίου, της 29ης Απριλίου 1996, περί προσβάσεως στο επάγγελμα ίου οδικού μεταφορέα εμπορευμάτων και επιβατών καθώς και αμοιβαίας 
αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση ίου δικαιώματος εγκαιαστάσεως των μεταφορέων 

αυτών στον τομέα των εσωτερικών και διεθνών μεταφορών. 


Εκδοθέν στ 


στις. 


Η! 


( 5 ) 


(1) Διαγράφεται η περιττή ένδειξη. 

(2) Ονοματεπώνυμο, τόπος και ημερομηνία γέννησης. 

(3) Χαρακτηριστικά της εξέτασης. 

(4) Συμπληρώνεται αντίστοιχα ο τόπος έδρας της Περιφέρειας και ο χρόνος έκδοσης. 

(5) Σφραγίδα και υπογραφή του αρμοδίου οργάνου της Περιφέρειας. 



























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 




Αριθμ. Μητρώου Αδειας: 




















ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 17 
Έναρξη ισχύος 

Η ισχύς του παρόντος διατάγματος αρχίζει από την 
ημερομηνία δημοσίευσής του στην Εφημερίδα της Κυ- 
βερνήσεως. 

Στον Υπουργό Μεταφορών και Επικοινωνιών αναθέτου¬ 
με την δημοσίευση και εκτέλεση του παρόντος διατάγμα¬ 
τος. 

Αθήνα, 8 Οκτωβρίου 2001 

Ο ΠΡΟΕΔΡΟΣ 
ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

X. ΒΕΡΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 
Θ-ΓΠ 3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη (0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 

ανά 8σέλιδο ή μέρος αυτού. 

Σε μορφή Οϋ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙειτιβί 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























